Die vryheid van die gemeente is om aan God alleen gebonde te lewe. Dit is waarna almal soek: vryheid! Kinders wil vry wees van ouers wat hulle dophou. Jongmense wil vry wees van reëls wat bepaal hoe hulle moet optree. Ons leef in ’n samelewing wat reëls maak soos en hoe dit die mens pas. Selfs in die kerk wil mense vry wees om te doen soos hulle wil. Helaas word dit ’n vergryp aan vryheid van God, dat selfs God nie ’n sê of beheer oor my lewe het nie!